पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की वजह से सब्जियां सस्ती हो गई हैं, जिसके कारण राेजाना ट्रैक्टर-ट्रालियाें में भरकर क्षेत्र की गाैशालाओं में भेजी जा रही है। काेराेना के कारण बाजाराें की दुकाने बंद हाेने से व्यापारियाें का धंधा चाैपट हाे गया है। वहीं, किसानाें काे सब्जी बुवाई का पैसा भी नहीं मिल रहा है।
हालांकि, कोरोना की दूसरी लहर से फलों के दाम 2 गुना तक बढ़ गए हैं। क्याेंकि लाेगाें ने सेहत सुधार के साथ इम्यूनिटी बढ़ाने पर जाेर दिया है। इसके अलावा डॉक्टर्स भी फलों का ज्यादा सेवन करने की सलाह दे रहे हैं। बाजार में कीवी, नारियल पानी व मौसमी, नींबू की कीमतों में काफी बढ़ोतरी हुई है।
40 रुपए की कीवी 70 और 20 रुपए के नारियल पानी की कीमत 60 रुपए तक पहुंच गई है। मौसमी भी 40 से बढ़कर 70 रुपए हो गई है। गर्मी का बेनजीर नींबू 60 से बढ़कर 120 रुपए पहुंच गया है। सब्जी व्यापारी दलिप सैनी, रामचंद्र सैनी, पप्पूराम सैनी, सुभाष सैनी, गांगुली, अर्जून सैनी, कालूराम, अनिल आदि का कहना है कि काेराेना की मार सब्जियों पर अधिक पड़ी है।
लाेग आलू-प्याज का स्टाॅक करने के साथ हरी सब्जियों की खरीद कम कर रहे है। विवाह-शादियाें का सीजन हाेने के बाद भी भाव नहीं मिल रहे है। पुलिस-प्रशासन के 11 बजे बाद बिक्री नहीं करने की सख्ती करने से रेहड़ी-ठेली संचालकाें ने काम करना बंद कर दिया है। यूपी-बिहार के लाेग काम छाेड़कर चले गए है।
शादियाें में मेहमानाें पर पाबंदी लगाने से खरीददारी प्रभावित हुई है। जिससे टमाटर, घीया, पालक, बैंगन, ककड़ी तीन रुपए प्रति किलाें के भाव में भी ग्राहक नहीं है। जिसके कारण क्षेत्र की अलग-अलग पांचाें गाैशालाओं में ट्रैक्टर-ट्राली भरकर राेजाना भेजी जा रही है।
मंडी में लगातार सब्जियों के भाव गिरने से किसानाें की संख्या कम हाेने लगी है। क्याेंकि सब्जियां लाने का भाड़ा भी नहीं निकल रहा है। उधर फल व्यापारी ओम प्रकाश सैनी, पवन सैनी, सुरेश सैनी ने बताया कि कर्फ्यू लगने के बाद से फल महंगे हो गए है। लाेग कीवी, मौसमी तथा नारियल पानी में खरीद पर अधिक ध्यान दे रहे है। सब्जियों के भाव : टमाटर 2 से 3, घीया 2 से 4, ककड़ी 5 से 6, पालक 2 से 3, बैंगन 4 से 5, काेला 5 से 6, खीरा 8 से 10, भींड़ी 25 से 30, टींड़ा 20 से 25, मिर्ची 10 से 12, प्याज 13 से 15 और आलू 10 से 12 रुपए प्रति किलो है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn